UZNESENIE VLÁDY SLOVENSKEJ REPUBLIKY
č. 201
zo 16. marca 2005

k návrhu na podpis Európskeho dohovoru o  krajine 

Číslo materiálu:	3853/2005	
Predkladateľ:	minister životného prostredia	
Vláda
A.	súhlasí
A.1.	s podpisom Európskeho  dohovoru o krajine (ďalej len ”dohovor”) s výhradou ratifikácie,
A.2.	s tým, že jej dohovor nebude po podpise znovu predložený;
B.	odporúča
prezidentovi SR 
B.1.	splnomocniť ministra životného prostredia a ako alternáta veľvyslankyňu SR a vedúcu Stálej misie pri Rade Európy v Štrasburgu na podpis dohovoru s výhradou ratifikácie,
B.2.	ratifikovať dohovor po vyslovení súhlasu Národnej rady SR; 
C.	poveruje
predsedu vlády 
C.1.	predložiť dohovor po jeho podpise na vyslovenie súhlasu Národnej rade SR, 
ministra životného prostredia
C.2.	odôvodniť návrh na vyslovenie súhlasu s dohovorom v  Národnej rade SR;

D.	ukladá
ministrovi životného prostredia
D.1.	požiadať ministra zahraničných vecí vykonať príslušné opatrenia súvisiace s nadobudnutím platnosti dohovoru pre SR,
D.2.	požiadať ministra zahraničných vecí zabezpečiť uverejnenie dohovoru v Zbierke zákonov SR,
D.3.	v spolupráci s ministrom výstavby a regionálneho rozvoja, ministrom kultúry a ministrom pôdohospodárstva zabezpečiť vykonávanie dohovoru po nadobudnutí jeho platnosti pre SR;
E.	zrušuje  
E.1.	uznesenie vlády SR č. 704 zo 14. júla 2004 k návrhu na pristúpenie SR k Európskemu dohovoru o krajine.
Vykonajú:	predseda vlády
minister životného prostredia 
		minister zahraničných vecí 
            	minister výstavby a regionálneho rozvoja
            		minister kultúry
            		minister pôdohospodárstva
Na vedomie:	prezident SR
		predseda Národnej rady SR